Walter Scott
Valteris Skotas (angl. Sir Walter Scott, 1st Baronet) (1771 m. rugpjūčio 15 d. Edinburge – 1832 m. rugsėjo 21 d. Melrauze) – škotų novelistas, dramaturgas, romanų autorius ir poetas. Vienas garsiausių to laikmečio Europos ir pasaulio rašytojų. Parašė daugybę istorinių novelių. Jo poezija ir novelės yra vis dar skaitomos ir laikomos klasika. Tarp daugybės jo darbų žinomiausi yra: „Dama iš ežero“ (The Lady of the Lake) 1810 m., „Aivenhas“ (Ivanhoe) 1819 m., „Rob Rojus“ (Rob Roy) 1817 m., „Vaverlis“ (Waverley) 1814 m., „Midlodiano širdis“ (The Heart of Midlothian) 1818 m. ir „Lamermuro sužadėtinė“ (The Bride of Lammermoor) 1819 m.